Βουλευτικές εκλογές στο Κοσσυφοπέδιο Δεκεμβρίου 2025

Βουλευτικές εκλογές διεξήχθησαν στο Κοσσυφοπέδιο στις 28 Δεκεμβρίου 2025 για την εκλογή των 120 μελών της Συνέλευσης. Στις προηγούμενες εκλογές του Φεβρουαρίου 2025, κανένα κόμμα δεν κέρδισε την πλειοψηφία των εδρών, με το κόμμα Vetëvendosje του πρωθυπουργού Άλμπιν Κούρτι να παραμένει το μεγαλύτερο κόμμα.

Η πολιτική κρίση στο Κοσσυφοπέδιο ξεκίνησε στις 15 Απριλίου, όταν τα πολιτικά κόμματα της χώρας δεν κατάφεραν να εκλέξουν τον Πρόεδρο της Βουλής του Κοσσυφοπεδίου, ένα αδιέξοδο που διήρκεσε μέχρι την εκλογή του Ντίμαλ Μπάσα ως προέδρου στις 26 Αυγούστου. Από τις 26 Αυγούστου έως τις 10 Οκτωβρίου, το Κοσσυφοπέδιο εισήλθε σε μια ακόμη θεσμική κρίση, αυτή τη φορά σχετικά με την εκλογή του Σέρβου Αντιπροέδρου της Βουλής. Αυτή η κρίση επιλύθηκε όταν ο Νέναντ Ράσιτς εξελέγη στη θέση στις 10 Οκτωβρίου και η Βουλή κηρύχθηκε σε σώμα. Μια πρώτη προσπάθεια σχηματισμού κυβέρνησης Vetëvendosje υπό τον Άλμπιν Κούρτι απορρίφθηκε στις 26 Οκτωβρίου. Ο Γκλάουκ Κόνιουφτσα προτάθηκε για πρωθυπουργός σε μια δεύτερη προσπάθεια σχηματισμού κυβέρνησης Vetëvendosje, αλλά δεν εξασφαλίστηκε κοινοβουλευτική πλειοψηφία σε ψηφοφορία στις 19 Νοεμβρίου, με αποτέλεσμα τη διάλυση της Βουλής την επόμενη μέρα.

Μετά τη διάλυση της Βουλής στις 20 Νοεμβρίου, η Πρόεδρος Βιόσα Οσμάνι όρισε την 28η Δεκεμβρίου 2025 ως ημερομηνία διεξαγωγής των εκλογών.

Αποτελέσματα
Τα προκαταρκτικά αποτελέσματα που δόθηκαν στη δημοσιότητα από την Κεντρική Εκλογική Επιτροπή (KQZ) έδειξαν ότι το κόμμα Vetëvendosje του Άλμπιν Κούρτι έλαβε σχεδόν το 50% των ψήφων, κάτι που μεταφράζεται σε πρόβλεψη για 56 από τις 120 έδρες, μια αύξηση κατά 8 έδρες σε σύγκριση με τις εκλογές του Φεβρουαρίου. Αν και υπολείπεται των 61 ψήφων που απαιτούνται για τον σχηματισμό κυβέρνησης, το Vetëvendosje ενδέχεται να συγκεντρώσει υποστήριξη από εκπροσώπους των μη σερβικών μειονοτήτων για να φτάσει την πλειοψηφία. Το Δημοκρατικό Κόμμα του Κοσσυφοπεδίου ήρθε δεύτερο με περίπου 21%, διατηρώντας παρόμοιο επίπεδο υποστήριξης με τις προηγούμενες εκλογές. Ο Δημοκρατικός Σύνδεσμος του Κοσσυφοπεδίου κατέλαβε την τρίτη θέση με 13,57%, σημειώνοντας πτώση από το 18,27% που είχε λάβει νωρίτερα φέτος. Η συμμετοχή εκτιμήθηκε στο 45%. Με την τέταρτη διαδοχική νίκη του Vetëvendosje σε βουλευτικές εκλογές, ο Κούρτι αναμένεται να ορκιστεί για μια τρίτη θητεία στο αξίωμα.
+ Αποτελέσματα βουλευτικών εκλογών Κοσσυφοπεδίου 2025  Κόμμα Ψήφοι % Έδρες Κίνημα Αυτοδιάθεση (Vetëvendosje) 433.394 49,36%  Δημοκρατικό Κόμμα του Κοσσυφοπεδίου (PDK) 184.318 20,99%  Δημοκρατικός Σύνδεσμος του Κοσσυφοπεδίου (LDK) 119.201 13,58%  Συμμαχία για το Μέλλον του Κοσσυφοπεδίου (AAK) 49.698 5,66%  Σερβική Λίστα (SL) 42.235 4,81%  Σοσιαλδημοκρατική Πρωτοβουλία (NISMA) 14.957 1,70%  Τουρκικό Δημοκρατικό Κόμμα του Κοσσυφοπεδίου (KDTP) 5.342 0,61%  Για Ελευθερία, Δικαιοσύνη και Επιβίωση (GI SPO) 4.789 0,55%  Συνασπισμός Vakat 3.836 0,44%  Νέο Δημοκρατικό Κόμμα (NDS) 3.494 0,40%  Νέα Δημοκρατική Πρωτοβουλία του Κοσσυφοπεδίου (IRDK) 2.548 0,29%  Σοσιαλδημοκρατική Ένωση (SDU) 2.389 0,27%  Φιλελεύθερο Κόμμα Αιγυπτίων (PLE) 1.834 0,21%  Σοσιαλδημοκρατικό Κόμμα Ασκαλί (PSHDAK) 1.752 0,20%  PAI–PDAK–LpB 1.701 0,19%  Μοναδικό Κόμμα Γκοράνι (JGP) 1.458 0,17%  Προοδευτικό Κίνημα των Ρομά του Κοσσυφοπεδίου (LPRK) 1.056 0,12%  Αλβανικό Δημοκρατικό Εθνικό Μέτωπο (BKD) 900 0,10%  Fjala (Λόγος) 846 0,10%  Ενωμένο Κόμμα Ρομά του Κοσσυφοπεδίου (PREBK) 790 0,09%  Πρωτοβουλία Πολιτών για το Κοσσυφοπέδιο (GI) 757 0,09%  Kosovski Savez (Σύνδεσμος Κοσσυφοπεδίου) 545 0,06%  Νέο Κόμμα Ρομά του Κοσσυφοπεδίου (KNRP) 290 0,03%  Ανεξάρτητος (Νετζμιντίν Σεϊντιλάρ) 259 0,03%  Σύνολο 878.029 100% 120  Άκυρα / λευκά ψηφοδέλτια 28.365 3,13%  Ψήφισαν 906.394 45,34%  Εγγεγραμμένοι 1.999.204  

Παραπομπές

Κατηγορία:Εκλογές στο Κοσσυφοπέδιο
Κατηγορία:Εκλογές του 2025